
ROMÂNIA

JUDEȚUL ALBA

MUNICIPIUL ALBA IULIA

PRIMAR 
Nr. 118401/2025
REFERAT DE APROBARE
 privind aprobarea Regulamentului de funcționare și utilizare a locurilor de parcare cu acces controlat prin barieră din parkingul ARNSBERG

Prin proiectul de hotărâre supus spre dezbatere Consiliului Local al municipiului Alba Iulia, propun spre dezbatere aprobarea Regulamentului de funcționare și utilizare a locurilor de parcare cu acces controlat prin barieră din parkingul ARNSBERG.

Ținând seama de nevoia stringentă de organizare, modernizare și eficientizare a sistemului de parcare publică cu plată în municipiul Alba Iulia, venită ca urmare a numeroaselor solicitări primite de la cetățeni pentru decongestionarea și fluidizarea traficului în zonele aglomerate ale municipiului, dar și creșterea semnificativă a numărului de autovehicule, ceea ce a generat o presiune sporită asupra spațiilor de parcare existente, a fost realizată investiția „Construire parcaj colectiv și amenajare incintă”, situată în Alba Iulia, str. Arnsberg nr.20 (parking ARNSBERG).


Parkingul ARNSBERG are în total 145 de locuri de parcare din care 6 sunt  special amenajate pentru persoane cu handicap și 8 locuri destinate încărcării electrice. Locurile sunt repartizate astfel: 127 locuri în interior și 18 locuri în exterior. Locurile din interior sunt repartizate astfel: parter 29 locuri, etaj I- 32 locuri, etaj II- 32 locuri și terasă- 34 de locuri.


Prin investiția Parking ARNSBERG se dorește crearea unui sistem organizat de parcare care să reducă presiunea asupra zonelor rezidențiale și zonelor aglomerate, îmbunătățirea siguranței circulației prin reducerea numărului de autoturisme parcate neregulamentar pe carosabil și trotuare, sporirea calității vieții pentru locuitorii din zonă și creșterea atractivității urbane precum și asigurarea unor venituri suplimentare la bugetul local din taxele de utilizare a parkingului. 


Ca urmare, propunem Consiulului Local al Municipiului Alba Iulia, aprobarea prezentului proiect de hotărâre. 

La elaborarea prezentului proiect de hotărâre, s-au avut în vedere:

- art.3(1), lit.”i” și ale art.5 pct.2 lit.”j” din O.G.nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare și ale art.24 din H.G.nr.955/2004 pentru aprobarea reglementărilor-cadru de aplicare a O.G.nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;


-  Regulamentul (UE) 2016/679 (GDPR) privind protecția datelor cu caracter personal;

- Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările și completările ulterioare;


- Legea nr. 333/2003 privind paza obiectivelor, bunurilor, valorilor şi protecţia persoanelor, republicată, cu modificările și completările ulterioare;


- HG nr. 301/2012 pentru aprobarea Normelor metodologice de aplicare a Legii nr. 333/2003 privind paza obiectivelor, bunurilor, valorilor şi protecţia persoanelor, cu modificările și completările ulterioare;


- Ordinul MAI nr. 99/2025 – Ordinul nr. 99/2025 privind stabilirea cerinţelor de compatibilitate şi interconectare cu platformele software ale Poliţiei Române, inclusiv formatul semnalărilor şi al datelor de monitorizare a traficului rutier aferente acestora;


- Legea nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, cu modificările și completările ulterioare;


- OUG nr. 195/2002 privind circulaţia pe drumurile publice, republicată, cu modificările și completările ulterioare și OG nr.2/2001;

- Legea nr. 287/2009 privind Codul civil, republicat, cu modificările și completările ulterioare.

- HCL 412/2021 cu modificările și completările ulterioare și HCL 235/2019 cu modificările și completările ulterioare;


- propunerile cetățenilor rezultate ca urmare a efectuării procedurii privind consultarea populației și a desfășurării dezbaterii publice cu privire la prezentul proiect de hotărâre, în conformitate cu dispozițiile Legii nr.52/2003 privind transparența decizională în administrația publică, republicată

